Държавен вестник, бр. 8, 2014 г., стр. 140

СТР.  140	
Д Ъ Р Ж А В Е Н  В Е С Т Н И К 	
БРОЙ  8
с) изпълняване на други задачи, произли­
защи от Споразумението, Устава на Банката 
и разпоредбите на Съвета на Банката.
По въпросите в подточки „б“, „в“, „г“, „д“, 
„е“, „ж“, „з“, „м“, „н“, „п“ Председателят на 
Управителния съвет взема решение след раз­
глеждането им на заседание на Управителния 
съвет на Банката.
Резултатите от разглеждането на въпроси­
те на заседанието на Управителния съвет на 
Банката се протоколират.
В случай на несъгласие от страна на отделни 
членове на Управителния съвет с решение, 
взето от Председателя на Управителния съвет, 
те могат да изискват вписването на мнението 
им в протокола и ако счетат за необходимо, 
могат да съобщят за това на Съвета на Банката.
Членовете на Управителния съвет ръково­
дят определени сектори от дейността и носят 
отговорност пред Председателя на Управи­
телния съвет.
Член 24
Председателят на Управителния съвет, 
членовете на Управителния съвет и другите 
длъжностни лица на Банката, когато изпъл­
няват служебните си задължения, действат 
като международни длъжностни лица. Те се 
подчиняват на Банката и са независими от 
каквито и да било органи и официални лица 
на страните, чиито граждани са.
Ревизия на дейността на Банката
Член 25
Ревизия на дейността на Банката, която 
включва проверка как се изпълняват реше­
нията на Съвета на Банката, проверка на 
ежегодния отчет, на касата и имуществото, 
на счетоводния отчет, отчетността и дело­
водството на Банката, на нейните клонове 
и представителства, се извършва от Реви­
зионната комисия, назначавана от Съвета 
на Банката за срок от пет години, в която 
влизат председател на Ревизионната комисия 
и трима членове.
Председателят и членовете на Ревизионната 
комисия не могат да заемат каквито и да било 
други длъжности в Банката.
Организацията и редът на ревизиите се 
определят от Съвета на Банката.
Председателят на Управителния съвет на 
Банката предоставя на Ревизионната комисия 
всички материали, необходими за извършване 
на ревизията.
Ревизионната комисия представя отчетите 
си на Съвета на Банката.
Организация на Банката
Член 26
Банката има управления, отдели и може 
да има клонове и представителства.
Структурата на Банката се утвърждава от 
Съвета на Банката.
Персоналът на Банката се набира от 
граждани на страните – членки на Банката, 
в съответствие с Правилника за условията на 
труд на служителите в Банката.
Ред за разглеждане на споровете
Член 27
Претенции към Банката могат да бъдат 
предявявани в рамките на две години от 
момента на възникване на правото на иск.
Член 28
Споровете на Банката с нейните клиенти 
по договореност между страните се разглеждат 
в арбитраж, избиран измежду действащите 
или новосформиран.
При липсата на споменатата договореност 
решаването на спора се предава за разглеж­
дане от арбитражния съд при търговско-
промишлената палата на страната, в която е 
седалището на Банката.
Отчетност
Член 29
За операционна година на Банката се 
счита периодът от 1 януари до 31 декември 
включително.
Годишните баланси се публикуват по реда, 
определен от Съвета на Банката.
Стопанска сметка и разпределяне на печал­
бата на Банката
Член 30
Банката извършва дейността си на прин­
ципа на стопанската сметка, като осигурява 
рентабилността є.
След утвърждаване на годишния отчет 
чистата печалба на Банката се разпределя 
по решение на Съвета на Банката. Печалба­
та може да бъде използвана за създаване на 
резервен капитал, за собствени специални 
фондове, да бъде разпределена между страните 
членки и използвана за други цели.
Ред за изменение на Устава
Член 31
Съгласно член ХІV на Споразумението из­
менения на Устава на Банката могат да бъдат 
правени със съгласието на правителствата на 
страните – членки на Банката, по препоръка 
на Съвета на Банката.
Член 32
Всяка страна – членка на Банката, както 
и Управителният Съвет на Банката, могат да 
внесат за разглеждане от Съвета предложения 
за промяна на Устава на Банката.
Прекратяване на дейността на Банката
Член 33
Дейността на Банката може да бъде пре­
кратена съгласно разпоредбите на член ХХVІ 
на Споразумението. Сроковете и редът за 
прекратяване на дейността на Банката и за 
нейната ликвидация се определят от Съвета 
на Банката.